ddrg/super_eurlex huggingface dataset:
51.

„dostupnou stranou“ (reachable party) sa rozumie subjekt, ktorý: a) je držiteľom identifikačného kódu spoločnosti (BIC); b) je určený ako dostupná strana majiteľom TIPS DCA účtu alebo pridruženým systémom, ktorý je majiteľom technického účtu TIPS AS; c) je korešpondentom, klientom alebo pobočkou majiteľa TIPS DCA účtu alebo je účastníkom pridruženého systému, alebo korešpondentom, klientom alebo pobočkou účastníka pridruženého systému, ktorý je majiteľom technického účtu TIPS AS a d) je adresovateľný prostredníctvom systému TIPS a je schopný zadávať príkazy na prevod peňažných prostriedkov a prijímať príkazy na prevod peňažných prostriedkov buď prostredníctvom majiteľa TIPS DCA účtu alebo pridruženého systému, ktorý je majiteľom technického účtu TIPS AS, alebo priamo, ak mu to povolil majiteľ TIPS DCA účtu alebo pridružený systém, ktorý je majiteľom technického účtu TIPS AS;
(2)

Rada guvernérov 20. októbra 2022 rozhodla o zmene termínu začatia prevádzky TARGET na 20. marca 2023 vzhľadom na potrebu poskytnúť používateľom viac času na dokončenie testovania novej technickej platformy v stabilnom prostredí berúc do úvahy systémovú povahu TARGET. Centrálne banky Eurosystému by preto mali naďalej zabezpečovať súlad s usmernením ECB/2012/27 a Transeurópsky automatizovaný expresný systém hrubého vyrovnania platieb v reálnom čase (TARGET2) by mal byť naďalej v prevádzke až do uvedeného dátumu.
(6)

Rada guvernérov ďalej rozhodla, že národným centrálnym bankám naďalej umožní prijímať ako akceptovateľnú zábezpeku obchodovateľné dlhové cenné papiere vydané vládou Helénskej republiky, ktoré nespĺňajú požiadavky Eurosystému na kreditnú kvalitu, ale spĺňajú všetky ostatné kritériá akceptovateľnosti platné pre obchodovateľné aktíva, prinajmenšom kým budú pokračovať reinvestície do týchto cenných papierov v rámci núdzového pandemického programu nákupu aktív (3); na tieto cenné papiere sa však uplatní osobitný rozpis zrážok. Toto opatrenie bude dočasné a je založené na týchto dodatočných skutočnostiach: a) potreba naďalej predchádzať fragmentácii, pokiaľ ide o prístup k operáciám menovej politiky Eurosystému, ktorá by narušila riadne fungovanie transmisného mechanizmu menovej politiky do gréckeho hospodárstva, ktoré sa stále zotavuje z dôsledkov pandémie; b) záväzky prijaté Helénskou republikou v súvislosti so sprísneným dohľadom podľa nariadenia Európskeho parlamentu a Rady (EÚ) č. 472/2014 (4) a monitorovanie ich implementácie inštitúciami Únie; c) skutočnosť, že strednodobé opatrenia na odpustenie dlhu Helénskej republiky prijaté prostredníctvom Európskeho nástroja finančnej stability a Európskeho mechanizmu pre stabilitu závisia od pokračovania v plnení týchto záväzkov; d) informácie o hospodárskej a finančnej situácii Helénskej republiky, ktoré má ECB k dispozícii v dôsledku jej zapojenia do sprísneného rámca dohľadu; e) skutočnosť, že aj po skončení zvýšeného dohľadu: i) sa bude hospodárska, fiškálna a finančná situácia Helénskej republiky pravidelne preskúmavať v rámci dohľadu po ukončení programu podľa článku 14 nariadenia (EÚ) č. 472/2013 a štvrťročného systému včasného varovania Európskeho mechanizmu pre stabilitu, ii) budú opatrenia na odpustenie dlhu pre Helénsku republiku naďalej prepojené s uvedeným dohľadom po ukončení programu a iii) sú plánované úhrady Helénskej republike v rámci Mechanizmu na podporu obnovy a odolnosti podľa nariadenia Európskeho parlamentu a Rady (EÚ) 2021/241 (5) podmienené úspešným splnením dohodnutých míľnikov a cieľov v súlade s článkom 24 uvedeného nariadenia; f) pravidelné posudzovanie udržateľnosti štátneho dlhu, ktoré budú uskutočňovať Európsky mechanizmus pre stabilitu, Európska komisia a ECB; g) skutočnosť, že ECB bude mať naďalej prístup k informáciám o hospodárskej a finančnej situácii Helénskej republiky aj po skončení zvýšeného dohľadu prostredníctvom mechanizmov opísaných v písmene e) bodoch i) a iii).
1.

Článok 2 sa mení takto: a) bod 4 sa nahrádza takto: „4. „dvojstranným postupom“ sa rozumie postup, pri ktorom národné centrálne banky alebo, ak to prichádza do úvahy, ECB uskutočňujú priame obchody, a to priamo s jednou alebo viacerými zmluvnými stranami alebo prostredníctvom búrz cenných papierov alebo trhových sprostredkovateľov bez použitia tendra;“; b) vkladá sa tento bod 24-a: „24-a. „ECONS úverom“ sa rozumie úver poskytnutý v rámci núdzovej prevádzky podľa odseku 6 dodatku IV k prílohe II k usmerneniu ECB/2012/27;“; c) bod 31 sa nahrádza takto: „31. „úverovými operáciami Eurosystému“ sa rozumejú: a) reverzné obchody na dodanie likvidity, t. j. operácie menovej politiky Eurosystému na dodanie likvidity s výnimkou devízových swapov na účely menovej politiky a priamych nákupov; b) vnútrodenné úvery a c) ECONS úvery;“; d) bod 42 sa nahrádza takto: „42. „indikatívnym kalendárom pravidelných tendrov Eurosystému“ sa rozumie kalendár, ktorý pripravuje Eurosystém a ktorý indikuje načasovanie udržiavacieho obdobia povinných minimálnych rezerv, ako aj vyhlásenie, pridelenie a splatnosť hlavných refinančných operácií a pravidelných dlhodobejších refinančných operácií;“; e) bod 53 sa nahrádza takto: „53. „udržiavacie obdobie“ má rovnaký význam ako v nariadení Európskej centrálnej banky (EÚ) 2021/378 (ECB/2021/1) (*1). (*1) Nariadenie Európskej centrálnej banky (EÚ) 2021/378 z 22. januára 2021 o uplatňovaní požiadaviek na povinné minimálne rezervy (ECB/2021/1) (Ú. v. EÚ L 73, 3.3.2021, s. 1).“;" f) bod 68 sa nahrádza takto: „68. „krajinami G10 nepatriacimi do EHP“ sa rozumejú krajiny, ktoré patria do G10 a nie sú krajinami EHP, t. j. Kanada, Japonsko, Švajčiarsko, Spojené kráľovstvo a Spojené štáty;“; g) vkladá sa tento bod 88-a: „88-a. „skupina emitenta dlhopisov viazaných na udržateľnosť“ je skupina podnikov, ktoré pôsobia ako jeden hospodársky subjekt a prestavujú vykazujúci subjekt na účely predkladania konsolidovanej účtovnej závierky, pozostávajúca z materskej spoločnosti a všetkých jej priamych a nepriamych dcérskych spoločností;“; h) bod 88a sa nahrádza takto: „88a. „výkonnostným cieľom v oblasti udržateľnosti“ (sustainability performance target – SPT) sa rozumie cieľ stanovený vo verejne dostupnom dokumente o emisii, ktorým sa merajú kvantifikované zlepšenia profilu udržateľnosti emitenta alebo jedného alebo viacerých podnikov patriacich do tej istej skupiny emitenta dlhopisov viazaných na udržateľnosť počas vopred vymedzeného obdobia so zreteľom na jeden alebo viaceré environmentálne ciele stanovené v nariadení Európskeho parlamentu a Rady (EÚ) 2020/852 (*2) alebo jeden alebo viaceré ciele udržateľného rozvoja stanovené Organizáciou Spojených národov v súvislosti so zmenou klímy alebo zhoršovaním stavu životného prostredia (*3); (*2) Nariadenie Európskeho parlamentu a Rady (EÚ) 2020/852 z 18. júna 2020 o vytvorení rámca na uľahčenie udržateľných investícií a o zmene nariadenia (EÚ) 2019/2088 (Ú. v. EÚ L 198, 22.6.2020, s. 13)" (*3) Obsiahnuté v dokumente „Agenda 2030 pre udržateľný rozvoj“, ktorý Valné zhromaždenie OSN prijalo 25. septembra 2015.“;"
(3)

Rada guvernérov vykonala komplexné preskúmanie dočasných opatrení na zmiernenie požiadaviek na zábezpeku prijatých od roku 2020 v reakcii na mimoriadne hospodárske a finančné okolnosti spojené so šírením ochorenia spôsobeného koronavírusom (COVID-19) vrátane dočasného zníženia oceňovacích zrážok. V rámci tohto preskúmania sa zohľadnila a) skutočnosť, že zmluvné strany Eurosystému, ktoré sa zúčastňujú na cielených dlhodobejších refinančných operáciách vykonávaných podľa rozhodnutia Európskej centrálnej banky (EÚ) 2019/1311 (ECB/2019/21) (2), by mali byť schopné naďalej mobilizovať dostatočnú zábezpeku pre tieto operácie, b) vplyv každého z takýchto opatrení na dostupnosť zábezpeky pre zmluvné strany Eurosystému; c) riziká spojené s každým takýmto opatrením; d) iné trhové a politické hľadiská. V tejto súvislosti Rada guvernérov 23. marca 2022 rozhodla okrem iného o postupnom zrušení uvedeného zníženia zrážok v dvoch fázach, pričom prvá fáza začne 8. júla 2022, s cieľom zvýšiť ochranu Eurosystému pred rizikom a účinnosť riadenia rizík. Toto je potrebné zohľadniť v príslušných ustanoveniach.
(2)

Štatistické informácie týkajúce sa účelovo vytvorených subjektov by Eurosystému umožnili lepšie pochopiť úlohu týchto subjektov v hospodárskom a finančnom systéme eurozóny. Konkrétne štatistické informácie o činnosti účelovo vytvorených subjektov v členských štátoch, ktorých menou je euro, s vysokou koncentráciou účelovo vytvorených subjektov by Eurosystému umožnili analyzovať a interpretovať cezhraničnú prepojenosť na základe tokov a pozícií účelovo vytvorených subjektov a posúdiť súvisiace finančné a hospodárske riziká na účely analýzy finančnej stability. Hoci sa štatistické informácie o účelovo vytvorených subjektoch ako inštitucionálnych jednotkách už zbierajú na vnútroštátnej úrovni, nevykazujú sa osobitne Európskej centrálnej banke (ECB). Štatistické informácie o účelovo vytvorených subjektoch by preto mali národné centrálne banky vykazovať ECB štvrťročne.
(6)

Právomoc udelená príslušným orgánom podľa článku 428q ods. 2 nariadenia (EÚ) č. 575/2013, na základe ktorej určujú dĺžku trvania zaťaženia pre oddelené aktíva v súlade s podkladovou expozíciou týchto aktív, by sa mala využívať rovnakým spôsobom v prípade významných a menej významných inštitúcií. Aktíva, ktoré boli oddelené a ktoré nie sú voľne disponibilné, by sa mali považovať za zaťažené na obdobie zodpovedajúce dĺžke trvania záväzkov voči klientom inštitúcií, ktorých sa táto požiadavka na oddelenie týka, a preto by sa počas tohto obdobia mali riadne financovať. Tento argiment platí bez ohľadu na veľkosť príslušnej inštitúcie. Právomoc udelená príslušným orgánom podľa článku 428ar ods. 2 nariadenia (EÚ) č. 575/2013 v súvislosti s NSFR vypočítaným na základe zjednodušeného prístupu by sa mala využívať podobným spôsobom z rovnakých dôvodov, ako sa uvádza vyššie, a takisto preto, že neexistuje prudenciálny argument, ktorý by odôvodňoval rozdiel v prístupe k NSFR vypočítanému na základe zjednodušeného prístupu. Ustanovenia v tomto usmernení, ktorými sa vykonávajú možnosti a právomoci v súvislosti s vyňatím expozícií v rámci skupiny z uplatňovania limitov veľkej majetkovej angažovanosti stanovených v článku 400 ods. 2 nariadenia (EÚ) č. 575/2013, by sa mali zmeniť a uplatňovať konzistentne pre významné a menej významné inštitúcie. Od prijatia nariadenia (EÚ) 2016/445 (ECB/2016/4) sa narástli prudenciálne obavy ECB v súvislosti s účtovnými postupmi úverových inštitúcií, ktoré sa týkajú subjektov usadených v tretích krajinách. Rozsah pôsobnosti tejto možnosti by sa preto mal obmedziť na expozície v rámci skupiny voči subjektom usadeným v Únii, čo by malo za následok, že expozície v rámci skupiny voči subjektom v tretích krajinách môžu byť vyňaté z príslušných limitov veľkej majetkovej angažovanosti len po predchádzajúcom posúdení konkrétneho prípadu orgánom dohľadu.
Pritiahnutie väčšieho množstva ľudí na trh práce a zaručenie, aby práca predstavovala skutočnú možnosť pre všetkých — dôležité je účinne pokračovať pri odstraňovaní pascí nezamestnanosti a neaktivity a transformácii neprihlásenej práce na zamestnanie nadviazaním na prebiehajúce reformy daňovej sústavy a dávkového systému. Uskutočnenie a vplyv reforiem sa musia správne monitorovať, — okrem úsilia zameraného na to, aby sa oplácalo pracovať, je potrebné i naďalej venovať osobitnú pozornosť zvyšovaniu účasti starších pracovníkov na zamestnanosti, a to najmä formou vykonávania pracovnoprávnych predpisov a dôchodkovej reformy, prostredníctvom pružnejších foriem práce a rozsiahlejšieho využívania práce na čiastočný úväzok. To by pomohlo aj zvýšeniu účasti žien, — financovanie aktívnej politiky trhu práce a podiel ľudí zúčastnených na aktívnych opatreniach by sa mal postupne z nízkej úrovne zvyšovať. Je dôležité, aby sa trh práce stal inkluzívnejší a aby sa uskutočnili reformy, ktoré by si vynútili aktívne hľadanie práce. To si vyžaduje modernú aktívnu politiku trhu práce, lepší prístup nezamestnaných a neaktívnych k odbornej príprave a moderné verejné služby zamestnanosti, ktoré by zabezpečili širšie pokrytie populácie. Viac pozornosti si vyžadujú aj ohrozené skupiny (dlhodobo nezamestnaní, mladí ľudia, osoby so zdravotným postihnutím, starší pracovníci) a znevýhodnené regióny. Nová priorita venovaná integrácii rómskeho obyvateľstva sa musí rýchlo premietnuť do činov.
3.1.

Každá registrovaná spoločnosť by mala zverejniť vysvetlenie politiky odmeňovania spoločnosti („zásady odmeňovania“). Malo by to byť súčasťou nezávislej správy o odmeňovaní a/alebo zahrnuté do ročného zúčtovania a výročnej správy alebo do poznámok k ročnému zúčtovaniu spoločnosti. Zásady odmeňovania by mali byť tiež uverejnené na internetovej stránke registrovanej spoločnosti.
(1)

Členské štáty, ktoré transponujú smernice do vnútroštátneho práva, si môžu zvoliť formu a metódy takejto transpozície, ale sú viazané podmienkami smernice, pokiaľ ide o výsledok, ktorý sa má dosiahnuť, a konečný termín, do ktorého by sa mala transpozícia uskutočniť.
(10)

Keďže euromince obiehajú v celej eurozóne, prvky ich národného grafického spracovania sú do určitej miery vecou všeobecného záujmu. Členské štáty by sa mali navzájom informovať o nových národných stranách mincí pred prijatím konečného rozhodnutia. Na tento účel by členské štáty mali poslať grafické návrhy svojich nových euromincí (vrátane označenia na hrane 2-eurových mincí) Komisii, ktorá zabezpečí ich distribúciu ostatným zúčastneným stranám. Táto operácia sa uskutoční bez akéhokoľvek neodôvodneného meškania.
(9)

Ak sa systém považuje za zodpovedajúci, no i napriek tomu vytvára škodlivé rušenie, príslušné orgány členských štátov by mali prijať osobitné opatrenia v súlade s článkom 6 smernice EMC na účely odstránenia takého rušenia. Prijaté opatrenia by mali byť primerané, nediskriminačné a transparentné. Pri skúmaní primeranosti opatrení by členské štáty mali zohľadňovať hospodárske a spoločenské aspekty dotknutých služieb. Členské štáty by mali prihliadať aj na technickú spôsobilosť moderných silnoprúdových komunikačných zariadení umožniť včasné vyriešenie problémov rušenia znížením emisií na konkrétnych rušiacich frekvenciách a miestach takzvaným „notchingom“.
(3)

PAU sa môžu v potravinách tvoriť počas procesov zohrievania, sušenia a údenia, keď môžu potraviny dôjsť do priameho kontaktu so spalinami. V prípadoch odhalenia vysokých hodnôt PAU v potravinách by sa mali metódy výroby a spracovania preskúmať. Napríklad priame sušenie a zohrievanie ohňom, ku ktorému dochádza pri výrobe jedlých olejov, napríklad oleja z lisovaných olív, môže zapríčiniť vysoké hodnoty PAU. Pri rafinácii olejov možno benzo(a)pyrén odstrániť pomocou aktívneho uhlíka, ale nie je jasné, či procesy rafinácie účinne odstránia všetky PAU. Mali by sa používať také metódy výroby a spracovania, ktoré zabraňujú počiatočnej kontaminácii surových olejov látkami PAU,
(10)

Tam, kde národné regulačné orgány v súlade s článkom 10 prístupovej smernice a s článkom 18 a s prílohou VII k smernici o univerzálnej službe ukladajú povinnosti nediskriminácie pre poskytovanie niektorých služieb s prenajatými okruhmi, zásada nediskriminácie sa uplatňuje na všetky relevantné aspekty poskytovaných služieb, ako sú objednávanie, presun, dodanie, kvalita, čas opravy, hlásenie problémov a pokuty; v prípade zmlúv súvisiacich s prenajatými okruhmi je najvhodnejšie zabezpečiť tieto aspekty dohodou o úrovni služby; namiesto pokút by sa mohla do dohody zahrnúť kompenzácia za nedodržanie zmluvných požiadaviek, čo by bolo vhodnejšie s ohľadom na právny rámec v danom členskom štáte.
3.

Držiteľ povolenia by mal informovať prevádzkovateľov o tom, že Európsky úrad pre bezpečnosť potravín (EÚBP) posúdil možnosť a následky náhodného úniku repky olejnej MON-00073-7 v rámci jej plánovaného použitia. Držiteľ povolenia by mal udržiavať pravidelné kontakty s prevádzkovateľmi, aby sa ubezpečil, že sú informovaní o akýchkoľvek zmenách súčasných postupov, ktoré by mohli zmeniť závery posudzovania rizika pre životné prostredie.
1.

Členské štáty môžu počas roka 2005 odoberať a analyzovať vzorky kombinácií produktov a pesticídov uvedené v prílohe I podľa počtu vzoriek jednotlivých produktov zadelených v prílohe II, pri zohľadnení podielu štátov, Spoločenstva a tretích krajín na trhu príslušného členského štátu. Ak sa zistí prítomnosť pesticídov, ktoré predstavujú veľké riziko, ako napríklad organofosfátové estery, endosulfán a N-metylkarbamáty, malo by sa podrobiť individuálnej analýze jednotiek druhej laboratórnej vzorky aj značné množstvo produktov, ako sú hrušky, zemiaky, mrkva, pomaranče alebo mandarínky a uhorky, najmä ak pochádzajú od toho istého výrobcu. Počet jednotiek by mal byť v súlade so smernicou Komisie 2002/63/ES (8). Mali by sa odoberať dve vzorky. Ak prvá laboratórna vzorka obsahuje zistiteľné rezíduum cieľového pesticídu, jednotky druhej vzorky by sa mali analyzovať po jednom. Každý členský štát by mal odobrať aspoň desať vzoriek detskej potravy najmä na báze zeleniny, ovocia alebo obilnín. Vzorky by sa mali odoberať z produktov pochádzajúcich z ekologickej výroby. Počet vzoriek by mal zodpovedať podielu ekologických produktov na trhu v jednotlivých členských štátoch a mal by zodpovedať minimálne jednej vzorke.
5.

So zreteľom na poskytovanie licencií na online práva by sa mal vzťah medzi držiteľmi práv a kolektívnymi správcami práv, či už je založený na zmluve, alebo na pravidlách štatutárneho členstva, riadiť aspoň týmito zásadami: a) držitelia práv by mali mať možnosť určiť, ktoré online práva sa majú zveriť do kolektívnej správy; b) držitelia práv by mali mať možnosť určiť územnú pôsobnosť mandátu kolektívnych správcov práv; c) držitelia práv by mali, na základe včasného oznámenia takého zámeru, mať právo na zrušenie akýchkoľvek online práv a presunutie multiteritoriálnej správy týchto práv na iného kolektívneho správcu práv, bez ohľadu na členský štát, v ktorom má kolektívny správca práv alebo držiteľ práv bydlisko alebo na ktorý sa viaže ich štátna príslušnosť; d) keď držiteľ práv presunul správu online práva na iného kolektívneho správcu práv, bez toho, aby boli dotknuté ďalšie formy spolupráce medzi správcami práv, mali by všetci príslušní kolektívni správcovia práv zabezpečiť, aby sa dané online práva vyňali z akejkoľvek existujúcej vzájomnej dohody o zastúpení, ktorú spolu uzavreli.
2.

Členské štáty by mali vypracovať svoje plány na uvoľnenie bezpečnostných zásob ropy s cieľom zapojiť sa do spoločnej medzinárodnej iniciatívy v dôsledku prerušenia zásob spôsobeného hurikánom Katrina, aby sa vykryli výpadky vo výrobe ropy počas obdobia od 2. septembra 2005 do 2. októbra 2005, a to aj v prípade, že by takéto uvoľnenie zásob spôsobilo dočasný pokles ich bezpečnostných zásob pod povinné minimum.
(4)

Na určenie zmien v spotrebiteľských cenách právny rámec HISC vyžaduje, aby HISC zohľadňovali zmeny od nulových cien ku kladným cenám a naopak. Znenie tejto požiadavky, vytrhnuté z kontextu, by mohlo naznačovať, že HISC by mali zaznamenávať veľmi výrazný pokles inflácie v dôsledku tejto reformy. V kontexte tejto reformy však Komisia (Eurostat) usudzuje, že takýto prístup by predstavoval neoprávnenú zmenu cien ako dôsledok oceňovacích transakcií, pri ktorých sa použijú rozličné ohodnocovacie metódy.
7.

systematickým zhromažďovaním kinematografických diel tvoriacich súčasť ich audiovizuálneho dedičstva prostredníctvom povinnej zákonnej alebo zmluvnej archivácie najmenej jednej vysoko kvalitnej kópie týchto kinematografických diel určenými subjektami. Pri stanovovaní podmienok archivácie by mali členské štáty zabezpečiť, že: a) sa budú počas prechodného obdobia vzťahovať na produkcie alebo koprodukcie, ktoré získali finančnú podporu z verejných prostriedkov na vnútroštátnej alebo regionálnej úrovni; po uplynutí tohto prechodného obdobia by sa mali vzťahovať, pokiaľ to bude možné, na všetky produkcie vrátane tých, ktoré nezískali finančnú podporu z verejných prostriedkov; b) archivované kinematografické diela sú v dobrej technickej kvalite, ktorá napomôže ich zachovaniu a rozmnožovaniu, a obsahujú doprovodné metaúdaje v príslušnej štandardizovanej forme; c) archivácia sa uskutoční v dobe, keď je film sprístupnený verejnosti, a v každom prípade najneskôr do dvoch rokov od tejto doby;
(8)

Vykonávanie tohto odporúčania by nemalo podporovať únik mozgov z nových alebo rozvojových krajín. Podporné opatrenia podnecujúce začlenenie výskumných pracovníkov do ich krajín pôvodu a podporujúce mobilitu medzi výskumnými pracovníkmi by sa preto mali v týchto prípadoch prijať ako súčasť partnerstva s krajinami pôvodu s cieľom zaviesť globálnu migračnú politiku V tejto súvislosti by sa členské štáty mali snažiť o rovnováhu medzi prijímaním výskumných pracovníkov z tretích krajín a posúdením potrieb ich krajiny pôvodu v oblasti výskumu. Mali by pritom tiež zohľadniť osobnú situáciu výskumných pracovníkov, najmä ak dotknutá osoba má zmluvný vzťah s výskumnou organizáciou v krajine svojho pôvodu.
6.

zaviazať sa, že Komisii predložia informácie o najvhodnejších postupoch prijatých na uľahčenie vydávania jednotných víz výskumným pracovníkom, aby Komisia mohla vyhodnotiť dosiahnuté pokroky, do 28. septembra 2006. So zreteľom na prijatie alebo neprijatie smernice o osobitnom postupe prijímania štátnych príslušníkov z tretích krajín na účely vedeckého výskumu (12) a na výsledok hodnotenia mala by sa preskúmať možnosť začlenenia ustanovení tohto odporúčania do zodpovedajúceho právne záväzného predpisu.
5.

Odporúča sa, aby národné regulačné orgány sprístupnili zainteresovaným stranám relevantné a dostatočne podrobné účtovné informácie notifikovaných prevádzkovateľov. Poskytované informácie musia byť podrobné preto, aby sa vylúčila neprípustná diskriminácia medzi poskytovaním interných a externých služieb, a aby bolo možné určiť priemerné náklady služieb a metódu kalkulácie nákladov. Pri poskytovaní informácií na tieto účely by národné regulačné orgány mali patrične dodržiavať obchodné tajomstvo. V tomto kontexte by bolo dobre, aby notifikovaní prevádzkovatelia zverejňovali dostatočne podrobné výkazy nákladov, z ktorých by sa dali odvodiť napr. priemerné náklady sieťových komponentov, čo by viedlo k zvýšeniu transparentnosti a zníženiu obáv konkurentov z nekalých krížových dotácií. Je to mimoriadne dôležité pre veľkoobchodné služby. Vykonávacie pokyny o povinných výkazoch a zverejňovaní informácií sú stanovené v prílohe.
(3)

V súlade s nariadením (ES) č. 466/2001 by mala Komisia uskutočniť prvé preskúmanie ustanovení týkajúcich sa dioxínov vyskytujúcich sa v potravinách do konca roka 2004 s prihliadnutím na nové údaje o prítomnosti dioxínov a PCB podobných dioxínom, najmä s cieľom zaradiť PCB podobné dioxínom do pripravovaných hladín. V smernici 2002/32/ES sa uvádza podobná doložka o preskúmaní týkajúca sa dioxínov v krmivách.